સિંગતેલ-કપાસિયા તેલનાં નીચા ભાવમાં બ્રેક લાગે તેવી સંભાવનાં છે. કેન્દ્ર સરકાર દ્વારા ખાદ્યતેલની આયાત ડ્યૂટીમાં ફરી એક વાર વધારો કરવામાં આવે તેવી સંભાવનાં છે. સૂત્રોનાં જણાવ્યાં પ્રમાણે કેન્દ્ર સરકાર આગામી એકાદ સપ્તાહમાં પામતેલ સિવાયનાં સોફ્ટ તેલ એટલે કે સોયાતેલ, રાયડો અને સનફ્લાવર તેલની આયાત ડ્યૂટીમાં પાંચથી ૧૦ ટકાનો વધારો કરે તેવી સંભાવનાં છે. કેન્દ્ર સરકારે ગત માર્ચ મહિનામાં તમામ ખાદ્યતેલની આયાત ડ્યૂટી વધારી હતી. હાલમાં સોયાતેલ ઉપર ૩૦ ટકા, સનફ્લાવર અને રાયડા ઉપર ૨૫ ટકા અને કપાસિયા વોશ ઉપર ૩૦ ટકાની આયાત ડ્યૂટી લાગે છે. સરકાર આ ડ્યૂટી વધારીને ૩૫થી ૪૦ ટકા કરે તેવી સંભાવનાં કેન્દ્રીય કૃષિ મંત્રાલયનાં એક અધિકારીએ વ્યક્ત કરી રહી હતી.